นูรูล ศรียานเก็ม

นูรูล ศรียานเก็ม (8 กุมภาพันธ์ พ.ศ. 2535 - ) นักฟุตบอลชาวไทย จากจังหวัดพัทลุง ปัจจุบันเล่นให้กับคัสตอม ยูไนเต็ด ในไทยลีก 2 โดยยืมตัวจากการท่าเรือ ในตำแหน่งปีกขวา นูรูลมีชื่อติดทีมเยาวชนทีมชาติไทยชุด U19 , U20 U22 และ U 23

ประวัติ 
นูรูลเกิดที่จังหวัดพัทลุง โดยมีพี่ชายของเขาเล่นฟุตบอลของจังหวัด เขาจึงได้แรงบันดาลใจในการเล่นฟุตบอลครั้งแรกเมื่ออายุ 7 ปี จนสามารถเข้าติดทีม พัทลุง เอฟซี จนศึกษาจบชั้นมัธยมศึกษาตอนต้น เขาได้ย้ายมาศึกษาต่อที่โรงเรียนอัสสัมชัญศรีราชา ก่อนโชว์ฝีเท้าพาสถาบันของเขาคว้าแชมป์ ACS คัพ สองสมัยซ้อนในปี พ.ศ. 2552 และ 2553 แชมป์ฟุตบอล 7 คน 7 สี จากนั้นโชว์ฝีเท้าได้ดีเรื่อยมาจนได้รับการเซ็นสัญญาเป็นนักเตะเยาวชนกับสโมสรฟุตบอลชลบุรี เอฟซี ในปี พ.ศ. 2550

ในช่วงปี พ.ศ. 2554 นูรูลถูกยืมตัว 6 เดือน ไปเล่นกับสโมสรรัตนบัณฑิตในระดับดิวิชั่น 1 และสโมสรฟุตบอลหาดใหญ่เอฟซี ในดิวิชั่น 2 ก่อนจะกลับมาอยู่ชลบุรีอีกครั้ง นูรูลได้ลงสนามอย่างเป็นทางการกับสโมสรชลบุรี เอฟซี ชุดใหญ่ ครั้งแรกในครึ่งฤดูกาลหลังของฟุตบอลไทยพรีเมียร์ลีก ฤดูกาล 2554 ในนัดออกไปเยือนสโมสรฟุตบอลสมุทรสงคราม เมื่อวันที่ 20 พฤศจิกายน พ.ศ. 2554 และทำประตูแรกได้ในนัดดังกล่าว จากนั้นได้ลงสนามเป็นตัวสำรองเรื่อยมาและสามารถทำประตูสำคัญของทีมได้เสมอ 

ในช่วงปลายฤดูกาลหลังของปี พ.ศ. 2556 นูรูลย้ายไปเล่นให้กับสโมสรฟุตบอลเชียงรายยูไนเต็ดในสัญญายืมตัว และกลับมาเล่นให้กับชลบุรี จนกระทั่งย้ายสู่การท่าเรือ ในปี 2560 และปล่อยยืมตัวสู่ราชบุรี ในปี 2563

วันที่ 27 ตุลาคม พ.ศ. 2564 การแข่งขันช้าง เอฟเอคัพ 2564–65 รอบ 64 ทีมสุดท้าย นูรูลทำ 5 ประตูช่วยให้ต้นสังกัดอย่างการท่าเรือบุกไปเอาชนะเอ็มบีเอฟ อัมพวา 1–22 นับเป็นสถิติชนะขาดลอยที่สุดของสโมสรและรายการ

เกียรติประวัติ 
การท่าเรือ
 ไทยเอฟเอคัพ: 2562

อ้างอิง 

นักฟุตบอลชาวไทย
ผู้เล่นสโมสรฟุตบอลชลบุรี
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลคัสตอม ยูไนเต็ด
บุคคลจากจังหวัดพัทลุง
มุสลิมชาวไทย
กองหน้าฟุตบอล
ผู้เล่นในไทยลีก
บุคคลจากโรงเรียนพัทลุง จังหวัดพัทลุง
บุคคลจากโรงเรียนอัสสัมชัญศรีราชา
ชาวไทยเชื้อสายมลายู
ปีกฟุตบอล